Anne, Queen o Great Breetain

Anne o Great Breetain (6 Februar 1665 - 1 August 1714) became Queen o Ingland, Scotland, an Ireland on 8 Mairch 1702. On 1 Mey 1707, whan Ingland an Scotland jyned intae the ane kinrick, Anne became the first sovereign o the Kinrick o Great Breetain.

Anne wis born in the ring o her uncle Charles II, that haed na legitimate childer. Her faither, James, wis sicweys heir presumptive tae the throne. His suspected Roman Catholicism wis unpopular in Ingland, an on Charles's instructions Anne an her elder sister, Mary, war raised as Anglicans. Three years efter he succeedit Charles, James wis deponed in the Glorious Revolution o 1688. Anne's sister an Dutch Protestant brither-in-law an cuisin William III o  Orange becam jynt monarchs. Awtho the sisters haed been close, disagreements ower Anne's finances, status an chyce o acquaintances arose shortly efter Mary's accession an thay becam estranged. William an Mary haed na childer. Efter Mary's daith in 1694, William ringed alane till his awn daith in 1702, whan Anne succeedit him.

In her reign, Anne favoured moderate Tory politeecians, that war mair likely tae share her Anglican releegious views nor thair opponents, the Whigs. The Whigs grew mair pouerfu in the coorse o the War o the Spaingie Succession, till 1710 whan Anne dismissed mony o them frae office. Her close friendship wi Sarah Churchill, Duchess o Marlborough, turned soor as the result o poleetical differences. The Duchess teuk revenge in an unflatterin description o the Queen in her memoirs, that wis widely acceptit bi historians till Anne wis re-assessed in the late 20t century.

Anne wis plagued bi ill heal ootthrou her life, an she grew increasinly lame an obese frae her thirties. Despite seiventeen pregnancies bi her husband, Prince George o Denmark, she dee'd withoot survivin issue an wis the last monarch o the Hoose o Stuart. Unner the Act of Settlement 1701, that excludit aw Catholics, she wis succeedit bi her seicont cuisin George I o the Hoose o Hanover, that's maternal grandmither, Elizabeth Stuart, Queen o Bohemie, wis a dauchter o James VI an I.


Category:1665 births
Category:1714 daiths
Category:Inglis monarchs
Category:Scots monarchs
Category:Monarchs o Great Breetain
Category:18t-century female rulers
Category:Hoose o Stuart
Category:Protestant monarchs
Category:Inglis pretenders tae the French throne
Category:Queens regnant o Ingland
Category:Queens regnant o Scotland
Category:Inglis princesses
Category:Scots princesses
Category:Dens princesses
Category:Norse princesses
Category:Female heirs apparent
Category:Laird Heich Admirals
Category:Fowk frae Wastmeenster
Category:Inglis fowk o French strynd
Category:Inglis fowk o Scots strynd
Category:Buirials at Wastmeenster Aibey